
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου του δήμου 
Πειραιά (Ν. Αττικής). 1 

Χαρακτηρισμός ως διατηρητέου του κτιρίου που βρίσκεται επί της 
οδού Νάκου αρ. 8 του δήμου Αθηναίων καθώς και του περιβάλ¬ 
λοντος αυτού χώρου και καθορισμός ειδικών όρων και περιορι¬ 
σμών δόμησης . 2 

Χαρακτηρισμός ως διατηρητέου του κτιρίου που βρίσκεται επί της 
οδού Νικηφόρου Λύτρα του Δήμου Αθηναίων (Ν. Αττικής) και 
καθορισμός ειδικών όρων και περιορισμών δόμησης ....... 3 

Παράταση αναστολής χορήγησης οικοδομικών αδειών για έξι (6) 
μήνες στα Ο.Τ. 36, 37, 38, 39, 42α, 105, 106, 107, 147, 
147α, 150, 151, 151α, 155, 156, 157, 158, 158α και 174 
του εγκ. ρυμ. σχεδίου Μάνδρας ... 4 

Μερική (αναθεώρηση εγκεκριμένου ρυμοτομικού σχεδίου Δήμου Αι¬ 
γάλεω ....'. . 5 

Τροποποίηση του ισχύοντος σχεδίου πόλης Άργους - Αργολίδας 
στην αδιάνοικτη πάροδο της οδού Κοφινιώτου στα οικ. τετρ. 105 
και 117 στην ιδιοκτησία της Ρεγγίνας Μαραγκού . 6 

Τροποποίηση ρυμοτομικού σχεδίου του Δήμου Θεσ/νίκης στο Ο.Τ. 
που περικλείεται από τις οδούς Αναλήψεως, Θερμοπυλών, Π. 
Συνδίκα και Πατρών για χαρακτηρισμό χώρου Παιδικού Σταθ¬ 
μού και Νηπιαγωγείου.;. 7 

Αναστολή χορήγησης οικοδ. αδειών σε περιοχή εντός του Ρυμοτ. 
σχεδίου του Δήμου Θεσσαλονίκης στο Ο.Τ. που περικλείεται από 
τις οδούς Αναλήψεως, Θερμοπυλών, Π. Συνδίκα και Πατρών 8 


Τροποποίηση του Ρυμοτομικού Σχεδίου του Δήμου Θεσσαλονίκης 


στην Πλατεία Γαλοπούλου Ν. Θεσσαλονίκης. 9 

Έγκριση επέκτασης του ρυμοτομικού σχεδίου «Η ΕΞΟΧΗ» του Δή¬ 
μου Ελευθερούπολης, επαρχίας Παγγαίου Ν. Καβάλας.10 

Προσδιορισμός χρήσης τεμαχίου αγροκτήματος Δρυμούσας .... 11 
Τροποποίηση σχεδίου πόλης Παλαμά με το χαρακτηρισμό χώρου 


ως ελεύθερου χώρου αστικού πρασίνου και ανέγερση αναψυκτη- 


ρίου εντός αυτού.12 

Τροποποίηση ρυμοτομικού σχεδίου στο Ο.Τ. 102 της πόλης ΚΙΛ¬ 
ΚΙΣ . 13 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΔΠ/ΠΜ/οικ./32189/29.5.89 από¬ 
φαση Νομάρχη Θεσ/νίκης .14 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 78066/5720 (1) 

Τροποποίηση του εγκεκριμένου ρυμοτομικού σχεδίου του δήμου Πει¬ 
ραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 17.7.1923 
«Περί σχεδίων πόλεων κ.λπ.» (Α' 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 

συστάσεως Υπουργείου Χωροταξίας, Οικισμού και Περιβάλλοντος» (Α’ 
57). - 

3. Τις διατάξεις του υπ’ αριθ. 842/1980 Π.Δ/τος «Περί απλουστεύ- 
σεως της διαδικασίας κατά την έκδοσιν διοικητικών τινών πράξεων 
ατομικού χαρακτήρος κ.λπ.» (Α’ 208). 

4. Τις διατάξεις της παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Τις διατάξεις του άρθρου 2 (παρ. Ια) του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους νομάρχες» (Α’ 70). 

6. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων» (Β' 142). 

7. Την υπ’ αριθμ. 184/88 γνωμοδότηση του δημοτικού συμβουλίου 
Πειραιά. 

8. Την υπ’ αριθμ. 455/89 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, Χωροταξίας και Δημοσίων 
Έργων, αποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
δήμου Πειραιά, με τον καθορισμό χώρου πρασίνου σε περιοχή που βρί¬ 
σκεται στο Ιστορικό Κέντρο του Πειραιά και ειδικότερα μεταξύ των 
οδών Εύκλειας - Σπ. Τρικούπη και Ακτής Ξαβερίου όπως φαίνεται στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθμ. 78066/1989 πράξη του. 

Ακριβές αντίγραφο του διαγράμματος αυτού θα είναι αναρτημένο 
στη Δ/νση Τοπογραφικών Εφαρμογών, Τμήμα Αρχείου Σχεδίων για 
είκοσι (20) τουλάχιστον ημέρες από τη δημοσίευση της παρούσας από¬ 
φασης στην Εφημερίδα της Κυβερνήσεως. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Αριθ. 78067/5721 (2) 

Χαρακτηρισμός ως διατηρητέου του κτιρίου που βρίσκεται επί της οδού 

Νάκου αρ. 8 του δήμου Αθηναίων καθώς και του περιβάλλοντος αυ¬ 
τού χώρου και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: ' 

1. Τις διατάξεις των άρθρων 3 και 4 (παρ. 2), του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/1985 «Γενικός Οικοδομικός Κανονισμός» και άλλες σχετικές 
διατάξεις (Α’ 91/88). 

2. Την υπ’ αριθμ. 15883/1903/8.2.88 Κοινή Απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων 'εργων (Β' 142/88). 

3. Την από 11.7.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Τις από 26.9.1989 αντιρρήσεις της ενδιαφερομένης ιδιοκτήτριας 
εταιρείας «Αυτοκινητιστικές και Χημικές Επιχειρήσεις Συγγρού ΩΤΟ- 
ΣΤΕΣΙΟΝ ΑΕ» για το χαρακτηρισμό ως διατηρητέου του παρακάτω 
κτιρίου. 

5. Την από 17.10.89 εισήγηση της Δ/νσης Πολεοδομικού Σχεδια- 
σμού, Τμήμα Παραδοσιακών Οικισμών επί των αντιρρήσεων της ενδια¬ 
φερομένης εταιρείας, αποφασίζουμε: 

1. Χαρακτηρίζεται ως διατηρητέο κτίρο και ο περιβάλλων αυτός χώ¬ 
ρος που βρίσκεται επί της οδού Νάκου αρ. 8 του δήμου Αθηναίων φερό- 
μενο ως ιδιοκτησία «Αυτοκινητιστικές Χημικές Επιχειρήσεις Συγγρού, 
ΩΤΟ ΣΤΕΣΙΟΝ ΑΕ» όπως φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
78067/1989 πράξη του Ακριβές αντίγραφο του διαγράμματος αυτού 
θα είναι αναρτημένο στην Δ/νση Τοπογραφικών Εφαρμογών Τμήμα 
Αρχείου Σχεδίων επί είκοσι (20) τουλάχιστον ημέρες από τη δημο¬ 
σίευση της παρούσας απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

-♦- 

Αριθ. 78068/5722 (3) 

Χαρακτηρισμός ως διατηρητέου του κτιρίου που βρίσκεται επί της οδού 

Νικηφόρου Λύτρα του Δήμου Αθηναίων (Ν. Αττικής) και καθορι¬ 
σμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων'3 και 4 (παρ. 2), του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/1985 «Γενικός Οικοδομικός Κανονισμός» και άλλες σχετικές 
διατάξεις (Α' 91). 

2. Τις διατάξεις της υπ’ αριθ. 15883/1903/8.2.1988 Κοινής 
Απόφασης του Υπουργού Προεδρίας της Κυβερνήσεως και του Αναπλη¬ 


ρωτή Υπουργού Περιβάλλοντος, Χωροταξίας και Δημοσίων Έργων (Β’ 
142). 

3. Την από 21.3.1989 αιτιολογική έκθεση της Δ/νσης Πολεοδομι- 
κού Σχεδιασμού Τμήμα Παραδοσιακών Οικισμών. 

4. Την από 5.6.1989 σύμφωνη γνώμη του ενδιαφερομένου Γεωργ. 
Μισούλη για τον χαρακτηρισμό ως διατηρητέου του παρακάτω κτιρίου, 
αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Νικηφόρου Λύτρα του Δήμου Αθηναίων (Ν. Αττικής) φερόμενο ως 
ιδιοκτησία του Γεωργ. Μισούλη, όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 78068/1989 πράξη του. 

Ακριβές αντίγραφο του διαγράμματος αυτού θα είναι αναρτημένο 
στην Δ/νση Τοπογραφικών Εφαρμογών, Τμήμα Αρχείου Σχεδίων για 
είκοσι (20) τουλάχιστον ημέρες από τη δημοσίευση της παρούσας από¬ 
φασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αλλοίωση ή καταστροφή των αρχιτεκτονικών του στοιχείων. 

3. Επιτρέπεται η ενίσχυση του φέροντα οργανισμού ο εκσυγχρονι¬ 
σμός των εγκαταστάσεων και η εσωτερική διαρρύθμιση του κτιρίου, 
εφόσον δεν αλλοιώνεται ο αρχιτεκτονικός του χαρακτήρας. 

4. Επιτρέπεται η μετατροπή των ανοιγμάτων του ισογείου, ύστερα 
από μελέτη η οποία εγκρίνεται από. την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ) και η οποία περιλαμβάνει απαραί¬ 
τητα και την επισκευή της κύριας όψης του κτιρίου. 

5. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του καθώς και 
για την τοποθέτηση επιγραφών, απαιτείται η έγκριση της ΕΠΑΕ. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Νοεμβρίου 1989 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

--♦- 

Αριθ. οίκ. 22851/2644 (4) 

Παράταση αναστολής χορήγησης οικοδομικών αδειών για έξι (6) μήνες 

στα Ο.Τ. 36, 37, 38, 39, 42α, 105,106,107,147,147α, 150, 

151,·151α, 155,156,157,158,158ακαι 174τουεγκ. ρυμ. σχε¬ 
δίου Μάνδρας. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν με το υπ’ αρ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του Ν. 1512/85 (ΦΕΚ 4/Α) και ειδικότερα την 
παρ. 15 του άρθρου 8. 

4. Τις διατάξεις του υπ’ αρ. 183/86 Π.Δ/γμα (ΦΕΚ 70/Α). 

5. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της κυβέρνησης και αναπληρωτή Υπουργού ΠΕΧΩΔΕ. 

6. Την υπ’ αρ. 100/89 γνωμοδότηση του Δημοτικού Συμβουλίου 
Μάνδρας. 

7. Την υπ’ αρ. 30/89 (θέμα 10ο) γνωμοδότηση του Συμβουλίου 
Χ.Ο.Π. Νομού Δυτ. Αττικής, αποφασίζουμε: 

Άρθρο Ιο 

Εγκρίνεται η παράταση αναστολής χορήγησης οικοδ. αδειών για έξι 
(6) μήνες του εγκεκριμένου ρυμοτομικού σχεδίου Μάνδρας στα Ο.Τ. 
36, 37, 38, 39, 42α, 105, 106,107,147, 147α, 150,151,151α, 
155, 156, 157, 158, 158α και 174 όπως φαίνεται στο σχετικό πρω¬ 
τότυπο σχεδιάγραμμα σε κλίμακα 1:2000 που έχει θεωρηθεί από την 
Δ/ντρϊα της Δ/νσης Πολεοδομίας Δυτ. Αττικής και που αντίγραφό του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


θα αναρτηθεί για 15 ημέρες στα γραφεία της Δ/νσης Πολεοδομίας Δ.Α. 
μετά τη δημοσίευση της απόφασης αυτής στην Εφημερίδα της Κυβερνή- 
σεως. 

Άρθρο 2ο 

Η αναστολή αυτή παύει να ισχύει από την ημερομηνία δημοσίευσης 
της μελέτης αναθεώρησης του εγκεκριμένου ρυμοτομικού σχεδίου Μάν¬ 
δρας στην Εφημερίδα της Κυβερνήσεως. 

Άρθρο 3ο 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Αιγάλεω, 19 Νοεμβρίου 1989 

Ο Νομάρχης 

ΜΙΛΤ. ΠΑΠΑΘΑΝΑΣΙΟΥ 
-+- 

Αριθ. 23032/247 (5) 

Μερική αναθεώρηση εγκεκριμένου ρυμοτομικού σχεδίου Δήμου Αιγά¬ 
λεω. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος 17.7.23 (ΦΕΚ 228/Α) όπως τροπο¬ 
ποιήθηκαν και συμπληρώθηκαν μεταγενέστερα. 

2. Τις διατάξεις του Ν. 947/79. 

3. Τις διατάξεις του Α.Ν. 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το Ν. Δ/γμα 1018/71 (ΦΕΚ 220/Δ) και 
την παρ. 3 του άρθρου 34 του Ν. 1577/85 (ΦΕΚ 210/Α). 

4. Τις διατάξεις του Ν. 1577/85. 

5. Τις διατάξεις του από 23.2.87 Π.Δ/τος (ΦΕΚ 166/Δ). 

6. Τις διατάξεις του Π.Δ/τος 183/86 (ΦΕΚ 70/Α). 

7. Το εγκεκριμένο ΓΠΣ Δ. Αιγάλεω (ΦΕΚ 205/Δ/88). 

8. Το με αρ. 54505/3616/89 έγγραφο Δ/νσης Νομοθετικού Έρ¬ 
γου ΥΠΕΧΩΔΕ. 

9. Το με άρ. 57470/20.9.89 έγγραφο Δ/νσης Γ2 ΥΠΕΧΩΔΕ. 

10. Το με αρ. 10251/25.4.89 έγγραφο Δήμου Αιγάλεω. 

11. Το με αρ. 19754/2305/11.10.89 έγγραφο τοπογραφικού 
τμήματος Δ/νσης Πολεοδομίας Δ.Α. 

12. Τις με αριθ. 456/88, 46/89 και 263/89 αποφάσεις Δημοτικού 
Συμβουλίου Αιγάλεω. 

13. Την με αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβέρνησης και αναπληρωτή Υπουργού ΠΕ- 
ΧΩΔΕ. 

14. Την 16702/88 κοινή Υπουργική απόφαση (ΦΕΚ 150/Β/ 

88 ). 

15. Την με αριθ. 30/89 (θέμα 6ο) γνωμοδότηση του Συμβουλίου 
ΧΟΠ Δυτικής Αττικής, αποφασίζουμε: 

ΑΡΘΡΟ 1 

1. Εγκρίνουμε την μερική αναθεώρηση του εγκεκριμένου ρυμοτομι¬ 
κού σχεδίου Δήμου Αιγάλεω όπως φαίνεται στα πρωτότυπα διαγράμ¬ 
ματα (αριθμός φύλλων 23) σε κλίμακα 1:500 και στα διαγράμματα 
κλίμακας 1:2000 (αριθμός φύλλων 4) που συνοδεύουν αυτή την από¬ 
φαση και έχουν θεωρηθεί από την Δ/ντή Πολ/μίας Δ. Αττικής. 

2. Ακριβή αντίγραφα των παραπάνω διαγραμμάτων θα αναρτηθούν 
για 15 ημέρες μετά την δημοσίευση αυτής της απόφασης στην Εφημε¬ 
ρίδα της Κυβερνήσεως στα γραφεία της Δ/νσης Πολ/μίας Δυτ. Αττι¬ 
κής. 

ΑΡΘΡΟ 2 

Σ’ ολόκληρη την περιοχή απαγορεύεται η κατασκευή και λειτουργία 
καφετεριών, λεσχών και παμπ-μπαρ σε απόσταση μικρότερη των 500 
μέτρων από τον περίβολο σχολικών κτιρίων. 

ΑΡΘΡΟ 3 

Καθορίζονται κοινωφελείς χώροι οι παρακάτω: 

α) Τμήμα του τετραγώνου 441 με στοιχεία ΑΒΓΔΑ με χρήση παιδι¬ 
κού σταθμού και με μέγιστα στοιχεία δόμησης όπως ορίζονται παρα¬ 
κάτω: 

συντελεστής δόμησης: 0,50 (μηδέν πενήντα) 

κάλυψη: ως ΓΟΚ 


επιτρεπόμενο ύψος κτιρίου: 8,50 μ. (οκτώ και μισό μ.), 
β) Τμήμα του τετραγώνου 180 με στοιχεία (ΑΒΓΔΕΖΗΘΑ) με 
χρήση βρεφονηπιακού σταθμού και με μέγιστα στοιχεία δόμησης όπως 
ορίζονται παρακάτω: - 

συντελεστής δόμησης: 0,50 (μηδέν πενήντα) „ 
κάλυψη: ως ΓΟΚ 

επιτρεπόμενο ύψος κτιρίου: 8,50 μ. (οκτώ και μισό μ.), 
γ) Τμήμα του τετραγώνου 244 με στοιχεία ΑΒΓΔΕΖΑ με χρήση πο¬ 
λιτιστικών λειτουργιών (βιβλιοθήκης) και με μέγιστα στοιχεία δόμησης 
όπως ορίζονται παρακάτω: 

συντελεστής δόμησης: 1,00 (ένα) 
κάλυψη: όπως το περίγραμμα 
επιτρεπόμενο ύψος κτιρίου: 4,00 μ. (τέσσερα μ.), 
δ) Τμήμα του τετραγώνου 244(α) με στοιχεία ΝΞΟΠΡΝ ως χώρος 
εκκλησίας και με μέγιστα στοιχεία δόμησης όπως ορίζονται παρακάτω: 
συντελεστής δόμησης: 1,00 (ένα) 
κάλυψη: όπως το περίγραμμα ' 
επιτρεπόμενο ύψος: 5,00 μ. (πέντε μ.). 

ε) Τμήμα του τετραγώνου 539 με στοιχεία ΑΒΓΔΑ με χρήση νηπια¬ 
γωγείου και με μέγιστα στοιχεία δόμησης όπως ορίζονται παρακάτω: 
συντελεστής δόμησης: 0,80 (μηδέν οκτώ) 
κάλυψη: ως ΓΟΚ 

επιτρεπόμενο ύψος: 8,50 μ. (οκτώ και μισό μ.) 
ζ) Τμήμα των τετραγώνων 551 και 552 με στοιχεία ΖΗΘΙΚΛΕΖ με 
χρήση Δημοτικού σχολείου και με μέγιστα στοιχεία δόμησης όπως ορί¬ 
ζονται παρακάτω: 

συντελεστής δόμησης: 0,60 (μηδέν εξήντα) 
κάλυψη: ως ΓΟΚ 

επιτρεπόμενο ύψος κτιρίου 12,00 μ. (δώδεκα μ.), 
η) Τμήμα του τετραγώνου 336 με στοιχεία ΜΝΞΟΜ με χρήση Νη¬ 
πιαγωγείου και με μέγιστα στοιχεία δόμησης όπως ορίζονται παρα¬ 
κάτω: 

συντελεστής δόμησης: 0,50 (μηδέν πενήντα)/ 
κάλυψη: ως ΓΟΚ ■·.*<· ■ ■■ < *- 

επιτρεπόμενο ύψος κτιρίου: 8,50 μ. (οκτώ και μισό μ.), 
θ) Τμήμα του τετραγώνου 482 με στοιχεία ΑΒΓΔΑ με χρήση παιδι¬ 
κού σταθμού και με μέγιστα στοιχεία δόμησης όπως ορίζονται παρα¬ 
κάτω: 

συντελεστής δόμησης: 0,80 (μηδέν ογδόντα) 
κάλυψη: ως ΓΟΚ 

επιτρεπόμενο ύψος κτιρίου: 12,00 μ. (δώδεκα μ.), 
ι) Τμήμα του τετραγώνου 112 με στοιχεία ΑΒΓΔΕΖΑ με χρήση βρε¬ 
φονηπιακού σταθμού και με μέγιστα στοιχεία δόμησης όπως ορίζονται 
παρακάτω: 

συντελεστής δόμησης: 0,80 (μηδέν ογδόντα) 
κάλυψη: ως ΓΟΚ 

επιτρεπόμενο ύψος κτιρίου: 8,50 μ. (οκτώ και μισό), 
κ) Τμήμα του τετραγώνου 85 με στοιχεία ΑΒΓΔΕΖΑ με χρήση πολι¬ 
τιστικών λειτουργιών και με μέγιστα στοιχεία δόμησης όπως ορίζονται 
παρακάτω: 

συντελεστής δόμησης: 0,50 (μηδέν πενήντα) 
κάλυψη: ως ΓΟΚ 

επιτρεπόμενο ύψος κτιρίου: 12,00 μ. (δώδεκα μ.), 
λ) Τμήμα του τετραγώνου 30(α) με στοιχεία ΑΒΓΔΑ με χρήση βρε¬ 
φονηπιακού σταθμού και με μέγιστα στοιχεία δόμησης όπως ορίζονται 
παρακάτω: 

συντελεστής δόμησης: 0,80 
κάλυψη: ως ΓΟΚ 

επιτρεπόμενο ύψος κτιρίου: 8,50 (οκτώ και μισό μ.), 
μ) Τμήμα του τετραγώνου 372 με στοιχεία ΑΒΓΔΑ με χρήση βρεφο¬ 
νηπιακού σταθμού και με μέγιστα στοιχεία δόμησης όπως ορίζονται πα¬ 
ρακάτω: 

συντελεστής δόμησης: 0,80 (μηδέν ογδόντα) 
κάλυψη: ως ΓΟΚ 

επιτρεπόμενο ύψος κτιρίου 8,50 μ. (οκτώ και μισό μ.), 
ν) Το τετράγωνο 264 με στοιχεία ΑΒΓΔΑ με χρήση βρεφονηπιακού 
σταθμού και με μέγιστα στοιχεία δόμησης όπως ορίζονται παρακάτω: 
συντελεστής δόμησης: 0,60 (μηδέν εξήντα) 
κάλυψη: ως ΓΟΚ 

επιτρεπόμενο ύφος χτιρίου: 8,50 μ. (οχτώ και μισό μ.). 

ΑΡΘΡΟ 4 

α) Καθορίζονται ως κοινόχρηστοι χώροι πρασίνου τα τετράγωνα 
443(α), 462(α), 444(α), 739(α), 496(α), 112(α), 389(α), 41(α), 
372(β), 372(γ), 294(α), 292(α), 264(α), 546(α) και τα τμήματα των 
τετραγώνων 646 με τα στοιχεία ΑΒΓΔΑ, 546(β) με τα στοιχεία 
ΑΒΓΔΑ και 244 με τα στοιχεία ΒΓΔΕΖΗΘΙΚΛΜΒ. 

β) Καθορίζονται ως χώροι παιδικής χαράς τα τετράγωνα 444(β), 
384(α) και τμήμα του τετραγώνου 546(β) με τα στοιχεία ΕΖΗΘΕ, 
γ) Καθορίζονται κοινόχρηστοι χώροι οι πεζόδρομοι όπως φαίνονται 
στις πινακίδες. Οι πεζόδρομοι που καθορίζονται είναι προσπελάσιμοι 
στα αυτοκίνητα πρώτης ανάγκης, Δήμου, Πυροσβεστικής, Αστυνομίας, 
Πρώτων Βοηθειών, μεταφοράς αντικειμένων, υλικών κ:λπ. καθώς και 
στα αυτοκίνητα που σταθμεύουν μέσα στους ιδιωτικούς χώρους των 
ιδιοκτησιών που έχουν πρόσωπο σ’ αυτούς. 

ΑΡΘΡΟ 5 

Η απόφαση αυτή ισχύει από την ημερομηνία δημοσίευσης της στην 
Εφημερίδα της Κυβερνήσεως. 

Αιγάλεω, 16 Νοεμβρίου 1989 

Ο Νομάρχης 
Μ. ΠΑΠΑΘΑΝΑΣΙΟΥ 

- 4 - 

Αριθ. 4913 (6) 

Τροποποίηση του ισχύοντος σχεδίου πόλης Άργους - Αργολίδας στην 
αδιάνοικτη πάροδο της οδού Κοφινιώτου στα οικ. τετρ. 105 χαι 117 
στην ιδιοκτησία της Ρεγγίνας Μαραγκού. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.23 Ν.Δ/τος «περί σχεδίων πόλεων 
κ.λπ.» όπως τροποποιήθηκε. 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

3. Τις διατάξεις του Ν. 1577/85 για το Γενικό Οικοδομικό κανονι¬ 
σμό. 

4. Τις διατάξεις του Ν. 1337/83 «επέκταση των πολεοδομικών σχε¬ 
δίων οικιστική ανάπτυξη και σχετικές ρυθμίσεις ως και ειδικότερα το 
άρθρο 38 αυτού. 

5. Την 900/9.1.78 ΦΕΚ 35Δ/18.2.78 Απόφαση Νομάρχη με την 
οποία ενεκρίθη το Ρυμοτομικό σχέδιο Άργους. 

6. Την Φ2612/2657/18.9.85 (ΦΕΚ Β' 702) κοινή απόφαση Υπ. 
Εσωτερικών - Δημόσιας Τάξης και Υ.ΠΕ.ΧΩ.Δ.Ε. με την οποία μετα¬ 
βιβάζεται στο Νομάρχη η αρμοδιότητα τροποποιήσεων του εγκεκριμέ¬ 
νου σχεδίου και καθορισμού όρων και περιορισμών δόμησης. 

7. Το Π.Δ. 183/9.5.86 (ΦΕΚ Α' 70/76) «περί αρμοδιοτήτων Νο¬ 
μαρχών». 

8. Την εγκύκλιο υπ’ αριθμό 1/61 του Υ.Δ.Ε. «περί υποβλητέων 
στοιχείων - προτάσεων έγκρισης ή τροποποίησης πολεοδομικών σχε¬ 
δίων». 

9. Την από 22.3.89 αίτηση της Ρεγγίνας Μαραγκού με την οποία 
ζητείται τροποποίηση του ισχύοντος Ρυμοτομικού σχεδίου Άργους στην 
αδιάνοιχτο πάροδο της οδού Κοφινιώτου στην ιδιοκτησία της ανωτέρω 
όπως φαίνεται στο συνυποβαλλόμενο 'σχεδιάγραμμα του τοπογράφου 
μηχανικού Ιωάννη Ρουβελα. 

10. Την 101/15.5.1989 απόφαση του Δημοτικού Συμβουλίου Άρ¬ 
γους με την οποία ο Δήμος προτείνει την τροποποίηση. 

11. Την τηρηθείσα διαδικασία τροποποίησης σύμφωνα με το Ν.Δ. 
17.7.23 και την εγκύκλιο 1/61 του Υ.Δ.Ε. 

12. Την 2188/29.5.89 εισήγηση του ΤΠ-ΠΕ Νομού Αργολίδας 
προς το Συμβούλιο ΠΕ.ΧΩ.Δ.Ε. και την 4346/30.10.89 εισήγηση 
του ΤΠ-ΠΕ. 

13. Τη γνώμη του Συμβουλίου ΠΕ.ΧΩ.Δ.Ε. Νομού Αργολίδας με 
την οποία εγκρίνει κατά πλειοψηφία την τροποποίηση (θέμα 4ον, πράξη 
9η, Συνεδρία 31.10.89). 

14. Τα τοπογραφικά διαγράμματα στα οποία απεικονίζεται η προτει- 
νόμενη τροποποίηση. 

15. Την Γ4δ/15883/1903/8.2.88 απόφαση Υπουργού ΠΕ.¬ 
ΧΩ.Δ.Ε. «περί μη δημοσιεύσεως σχετικού διαγράμματος», αποφασί¬ 
ζουμε: 


Εγκρίνουμε την τροποποίηση του σχεδίου πόλης Άργους στη συγκε¬ 
κριμένη θέση του Ο.Τ. 105 και Ο.Τ. 117 στην αδιάνοικτη πάροδο της 
οδού Κοφινιώτου παρά την ιδιοκτησία της Ρεγγίνας Μαραγκού όπως 
απεικονίζεται στα σχετικά πρωτότυπα διαγράμματα σε κλίμακα 1:500 
που έχουν θεωρηθεί και θ’ αναρτηθούν για 15 ημέρες στον πίνακα ανα¬ 
κοινώσεων του Τμήματος Πολεοδομίας και Πολεοδομικών Εφαρμογών 
νομού Αργολίδας, αμέσως μετά τη δημοσίευση της παρούσας στο 
Φ.Ε.Κ. 

Η παρούσα ισχύει από δημοσίευσή της στο Φ.Ε.Κ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 14 Νοεμβρίου 1989 
Νομάρχης 

ΣΤΑΥΡΟΣ ΠΑΠΑΝΙΚΟΛΑΟΥ 

Αριθ. ΑΠ/ΠΜ/54793/2343 (7) 

Τροποποίηση ρυμοτομικού σχεδίου του Δήμου Θεσ/νίκης στο Ο.Τ. που 
περικλείεται από τις οδούς Αναλήψεως, Θερμοπυλών, Π. Συνδίκα 
και Πατρών για χαρακτηρισμό χώρου Παιδικού Σταθμού και Νη¬ 
πιαγωγείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.1923 «περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώθηκε μεταγενέ¬ 
στερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του 183/1985 Π.Δ/τος και ειδικότερα το άρθρο 1. 

5. Την Γ4δ/15883/1903/8.2.1988 απόφαση του Υπουργού Προ¬ 
εδρίας της Κυβέρνησης και Αναπλ. Υπουργού Περιβάλλοντος, Χωρο¬ 
ταξίας και Δημ. Έργων. 

6. Τις με αρ. 575/88 και 1345/88 γνωμοδοτήσεις του Δημοτικού 
Συμβουλίου του Δήμου Θεσσαλονίκης. 

7. Την με αρ. 486/ (συν. ·15η) 23.5.89 γνωμοδότηση του Σ.Χ.Ο.Π. 
Νομού Θεσσαλονίκης, αποφασίζουμε: . 

Εγκρίνουμε την τροποποίηση του Ρυμοτομικού Σχεδίου του Δήμου 
Θεσσαλονίκης στ%Ο.Τ. που περικλείεται από τις οδούς Αναλήψεως, 
Θερμοπυλών, Π. Συνδίκα και Πατρών για χαρακτηρισμό χώρου Παιδι¬ 
κού Σταθμού και Νηπιαγωγείου, όπως αυτή φαίνεται στο Τοπογραφικό 
Διάγραμμα 1:500 που θεωρήθηκε από τον Δ/ντή Πολεοδομίας Θεσσα¬ 
λονίκης και που συνοδεύει την απόφαση αυτή. 

Το ακριβές αντίγραφο του πρωτοτύπου διαγράμματος που την συνο¬ 
δεύει να αναρτηθεί μετά την δημοσίευση της απόφασης αυτής στην Εφη¬ 
μερίδα της Κυβερνήσεως, στο κτίριο της Δ/νσης Πολεοδομίας, Μανου- 
σογιαννάκη 6, 4ος όροφος για (15) δέκα πέντε συνεχείς ημέρες. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Η ισχύς της αρχίζει από την δημοσίευσή της στην Εφημερίδα της Κυ¬ 
βέρνησης. 

Θεσσαλονίκη, 12 Οκτωβρίου 1989 

Η Νομάρχης 
Α. ΞΗΡΟΤΥΡΗ 

Αριθ. ΔΠ/ΠΜ/54742/2344 (8) 

Αναστολή χορήγησης οικοδ. αδειών σε περιοχή εντός του Ρυμοτ. σχε¬ 
δίου του Δήμου Θεσσαλονίκης στο Ο.Τ. που περικλείεται από τις 
οδούς Αναλήψεως, Θερμοπυλών, Π. Συνδίκα και Πατρών. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 8. 

2. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με τα υπ’ αρ. 1018/71 
Ν.Δ/γμα (ΦΕΚ 220/Α) και με την παραγρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αρ. 183/86 Π.Δ/τος (ΦΕΚ 70/Α). 

4. Την υπ’ αρ. Γ48/15883/1903/8.2.1988 απόφαση του Υπουρ¬ 
γού της Κυβέρνησης και Αναπληρωτή Υπουργού ΠΕΧΩΔΕ και Δημ. 
Έργων. 

5. Την υπ’ αρ. 486/23.5.1989 (15η ΣΥΝ.) γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος του νομού Θεσσαλο¬ 
νίκης, αποφασίζουμε: 

Άρθρο 1 

1. Αναστέλλεται η χορήγηση οικοδομικών αδειών για τρεις (3) μήνες 
στο οικοδομικό τετράγωνο και περικλείεται από τις οδούς Αναλήψεως, 
Θερμοπυλών, Π. Συνδίκα και Πατρών μέσα στο εγκεκριμένο σχέδιο του 
Δήμου Θεσσαλονίκης όπως αυτά φαίνεται να περικλείονται μέ μπλε 
γραμμή στο Τοπογραφικό Διάγραμμα 1:4000, που θεωρήθηκε από τον 
Δ/ντή Πολεοδομίας και που συνοδεύει την απόφαση αυτή. ; 

2. Τα ακριβή αντίγραφα των πρωτοτύπων διαγραμμάτων που την 
συνοδεύουν να αναρτηθούν μετά τη δημοσίευσή της στην Εφημερίδα της 
Κυβερνήσεως στο κτίριο της Δ/νσης Πολεοδομίας, Μανουαογιαννάκη 
6, 4ος όροφος για (15) δεκαπέντε συνεχείς μέρες. 

Άρθρο 2 

Η παρούσα απόφαση αυτή να δημοαιευθεί στην Εφημερίδα της Κυ¬ 
βερνήσεως (άρθρο 1 του Ν.Δ. 1018/71). 

Η ισχύς της, αρχίζει από την κοινοποίησή της στους ενδιαφερομένους 
σύμφωνα με τις διατάξεις του άρθρου 37 του Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 13 Οκτωβρίου 1989 

Η Νομάρχης 
Α. ΞΗΡΟΤΥΡΗ 

- ♦ - 

Αριθ. ΔΠ/ΠΜ/54743/2345 (9) 

Τροποποίηση του Ρυμοτομικού Σχεδίου του Δήμου Θεσσαλονίκης στην 

Πλατεία Γαλοπούλου Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν.Δ/γμα (ΦΕΚ 
220/Α) και με την παραγρ. 3 του άρθρου 34 του Ν-. 1577/85 (ΦΕΚ 
210/Α). 

3. Τις διατάξεις του υπ’ αρ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1 (παρ. 1). 

4. Την αρ. Γ4δ/15883/1903/8.2.1988 απόφαση του Υπουργού 
Προεδρίας της Κυβέρνησης και Αναπλ. Υπουργού Περιβάλλοντος, Χω¬ 
ροταξίας και Δημ. Έργων. 

5. Την υπ’ αρ. 713/88 και 1541/88 γνωμοδότηση του Δημοτικού 
Συμβουλίου του Δήμου Θεσσαλονίκης, αποφασίζουμε: 

Άρθρο 1 

1. Εγκρίνεται η τροποποίηση του Ρυμοτομικού σχεδίου του Δήμου 
Θεσσαλονίκης στη Πλατεία Γαλοπούλου για τον αποχαρακτηρισμό χώ¬ 
ρου Πολιτιστικού Κέντρου όπως αυτή φαίνεται στο Τοπογραφικό Διά¬ 
γραμμα 1:5000, που θεωρήθηκε από τον Δ/ντή Πολεοδομίας Θεσσα¬ 
λονίκης, και που συνοδεύει την απόφαση αυτή. 

2. Το ακριβές αντίγραφο του πρωτοτύπου διαγράμματος που την συ¬ 
νοδεύει να αναρτηθεί μετά τη δημοσίευση της απόφασης αυτής στην 
Εφημερίδα της Κυβερνήσεως, στο κτίριο της Δ/νσης Πολεοδομίας, Μα- 
νουσογιαννάκη 6, 4ος όροφος για (15) δεκαπέντε συνεχείς μέρες. 

Άρθρο 2 

1. Η παρούσα απόφαση αυτή να δημοσιευθεί στην Εφημερίδα της 
Κυβερνήσεως (άρθρο 1 του Ν.Δ. 1018/71). 

2. Η ισχύς της, αρχίζει από την δημοσίευσή της στην Εφημερίδα της 
Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 12 Οκτωβρίου 1989 

Η Νομάρχης 

Α. ΞΗΡΟΤΥΡΗ 

-♦-- 

Αριθ. 10879 (10) 

Έγκριση επέκτασης του ρυμοτομικού σχεδίου «Η ΕΞΟΧΗ» του Δήμου 

Ελευθερούπολης, επαρχίας Παγγαίου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τις τροποποιήσεις που έγιναν στον Α.Ν. 
314/1968. 

3. Το Ν. 1337/1983 «Περί επεκτάσεως πολεοδομικών σχεδίων 
κ.λπ.» και ειδικότερα το άρθρο 38 «Περί ρυμοτομικών σχεδίων αγροτ. 
οικισμών». 

4. Το Π.Δ. της 14.5.1985 (ΦΕΚ 225Δ) και το Π.Δ. 183 της 
9.5.1986 (ΦΕΚ 70Α) «Μεταβίβαση αρμοδιότητας στους Νομάρχες, 
έγκρισης τροποποιήσεων σχεδίων και επιβολής προκηπίων». 

5. Την υπ’ αριθμ. 13/152/26.6.1989 πράξη του Συμβουλίου 
Χ.Ο.Π. Ν. Καβάλας. 

6. Την υπ’ αριθμ. 131/30.8.1989 απόφαση του Δημοτ. Συμβου¬ 
λίου Είλευθ/λης, αποφασίζουμε: 

1. Εγκρίνεται η επέκταση του ρυμοτομικού σχεδίου «Η ΕΞΟΧΗ» του 
Δήμου Ελευθερούπολης, Επαρχίας Παγγαίου, όπως φαίνεται στο θεω¬ 
ρημένο από την Πρ/νη του ΤΠ και ΠΕ διάγραμμα σε κλίμακα 1:1000 
που συνοδεύει την απόφαση αυτή. 

2. Ως προς την αρτιότητα των οικοπέδων καθορίζεται: 

α) Ελάχιστο πρόσωπο 10,00 μ., β) Ελάχιστο εμβαδό 500 τ.μ. 

3. Το διάγραμμα θα αναρτηθεί επί εικοσαήμερο (20) στο γραφείο 
324 του ΤΠ & ΠΕ. 

4. Η απόφαση αυτή θα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Καβάλα, 13 Νοεμβρίου 1989 

Ο Νομάρχης 
ΧΡ. ΑΘΑΝΑΣΙΑΔΗΣ 

-ψ- 

Αριθ. 10328 (11) 

Προσδιορισμός χρήσης τεμαχίου αγροκτήματος Δρυμούσας Ν. Καβά¬ 
λας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «Περί τροποποιήσεως και συμπληρώσεως πο¬ 
λεοδομικών διατάξεων και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων». 

2. Τη γνώμη της Δ/νσης Γεωργίας Καβάλας που διατυπώνεται στο 

υπ’ αριθμ. Γ.179370/16.12.1985 έγγραφό"ΐης και συνοδεύεται από 
τις γνώμες των: ' 

α) Κοινοτικού Συμβουλίου Ζαρκαδιάς, β) Δ/νσεως Τεχνικών Υπηρε¬ 
σιών, γ) Δ/νσεως Δασών, δ) Ε.Ο.Τ. Καβάλας, ε) Εφορείας Κλασσικών 
Αρχαιοτήτων. 

3. Την υπ’ αριθμ. 10328/89 γνωμάτευση του ΤΠ και ΠΕ Ν. Καβά¬ 
λας, αποφασίζουμε: 

1. Ότι το κοινόχρηστο τεμάχιο 819β του αγροκτήματος Δρυμούσα 
επιφάνειας 4.023 τ.μ. που πρόκειταν να παραχωρηθεί στον Ωαπαδό- 
πουλο Κοσμά, είναι ΚΑΤΑΛΛΗΛΟ για την ίδρυση σταυλικής εγκατά¬ 
στασης. 

Το υπόψη τεμάχιο φαίνεται στο συνημμένο και θεωρήμένο από την 
Προΐσταμένη του ΤΠ και ΠΕ διάγραμμα σε κλίμακα 1:5000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 13 Νοεμβρίου 1989 

Ο Νομάρχης 
X. ΑΘΑΝΑΣΙΑΔΗΣ 

Αριθ. 5640 (12) 

Τροποποίηση σχεδίου πόλης Παλ«μά με το χαρακτηρισμό χώρου ως 

ελεύθερου χώρου αστικού πρασίνου και ανέγερση αναψυκτηρίου 

εντός αυτού. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν.Δ/τος από 17.7.23 «περί σχεδίων πόλεων», 
όπως τροποποιήθηκε και συμπληρώθηκε αργότερα. 

2. Τις διατάξεις του Ν. 3200/55 «περί διοικητικής αποκέντρωσης» 
όπως τροποποιήθηκε και συμπληρώθηκε. 

3. Τις διατάξεις του Α.Ν. 314/68, όπως τροποποιήθηκε και συ¬ 
μπληρώθηκε. 

4. Τις διατάξεις του 183/1968 Π.Δ. (ΦΕΚ 70Α). 

5. Την Γ4δ/15883/1903/8.2.1988 απόφαση του Υπουργού Προ¬ 
εδρίας της Κυβέρνησης και Αναπληρωτού Υπουργού ΠΕΧΩΔΕ. 

6. Την με αριθ. 126/89 απόφαση του Δημοτικού Συμβουλίου Πα- 
λαμά για το χαρακτηρισμό χώρου του 271 Ο.Τ., ως ελεύθερο χώρο 
αστικού πρασίνου. 

7. Τη σύμφωνη γνώμη του ΣΧΟΠ, που εκφράστηκε με την 145/89 
απόφαση. 

8. Τη σύμφωνη γνώμη της Υπηρεσίας, που διατυπώθηκε στο 5640/ 

20.10.89 έγγραφό της, επειδή: 

Ο χώρος αυτός εμπίπτει στη περιοχή, που είναι ήδη χαρακτηρισμένη 
από το Γ.Π.Σ. Παλαμά (αριθ. απόφ. έγκρ. Υπουργού ΧΟΠ 65552/ 
3785/26.9.88) ως ελεύθερος χώρος αστικού πρασίνου και σύμφωνα 
με το άρθρο 9 του από 23.2.1987 Π.Δ. (ΦΕΚ ] ι>6Δ/87) «Κατηγορίες 
και περιεχόμενο χρήσεως γης», επιτρέπεται στις περιοχές της κατηγο¬ 
ρίας αυτής η ανέγερση αναψυκτηρίων, γι’ αυτό, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου πόλης Παλαμά 
με το χαρακτηρισμό του Ο.Τ. 271 ως ελεύθερου χώρου αστικού πρασί¬ 
νου και η ανέγερση αναψυκτηρίου εντός αυτού στη θέση ΑΒΓΔ μετά του 
περιβάλλοντος λειτουργικού χώρου ΕΖΗΘ, όπως εμφαίνονται στο από 

16.10.89 θεωρημένο από το Δήμαρχο συνοδευτικό της απόφασης 
126/89 τοπογραφικό διάγραμμα, κλίμακας 1:1000. 

Άρθρο 2 

Η παρούσα να δημοσιευθεί στην Εφημερίδα της Κυβερνήσεως, Δ' 
τεύχος. 

Μετά τη δημοσίευση το συνοδευτικό αυτής τοπογραφικό διάγραμμα 
κλ. 1:100( ), που αποτελείται από ένα (1) φύλλο, κοινοποιείται με ανάρ¬ 
τηση επί δέκα πέντε (15) ημέρες στον πίνακα ανακοινώσεων του Τ.Π. 
και Π.Ε. 

Καρδίτσα, 2 Νοεμβρίου 1989 

Ο Νόμαρχεύων Διευθυντής 
ΕΛΕΥΘΕΡΙΟΣ ΛΑΣΚΗΣ 


Αριθ. οικ. ΕΠΑ 122 (13) 

Τροποποίηση ρυμοτομικού σχεδίου στο Ο.Τ. 102 της πόλης ΚΙΛΚΙΣ. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1) Το Π.Δ. της 19.6.1930 (ΦΕΚ 209 Α /30) «Ρυμοτ. σχέδιο ΚΙΛ¬ 
ΚΙΣ». 

2) Την Τ.1578/19.3.77 (ΦΕΚ 119 4 /20.9.77) Τροποποίηση του 
Ρυμοτ. σχεδίου στο Ο.Τ. 102 της πόλης Κιλκίς. 

3) Το Ν.Δ. της 17.7.23 «περί σχεδίου πόλεων». 

4) Το Δ/γμα της 22.4.1929 (Κ.Ο.Κ.) άρθρο 21 παρ.?·2. 

5) Την εγκύκλιο 1/4.1.61 του πρώην Υπουργείου Δημοσίων Έρ¬ 
γων. 

6) Την Ο.Γ. που δόθηκε από το Τ.Π.Π.Ε. στις 24.11.1988 για το 

Ο.Τ. 102 της πόλης Κιλκίς. , 

7) Τις διατάξεις του Α.Ν. 314/68 (ΦΕΚ 47Α) «Περί παροχής στον 
Υπουργό Βορείου Ελλάδος και τους Νομάρχες, αρμοδιότητος επί θεμά¬ 
των εγκρίσεως, επεκτάσεως, τροποποιήσεως σχεδίων πόλεων και κω¬ 
μών «Όπως τροποποιήθηκαν και συμπληρώθηκαν με το υπ’ αριθμ. 
1018/71 Ν.Δ/γμα (ΦΕΚ 220Α) και με την παρ. 3 του άρθρου 34 του 
Ν. 1377/85 (ΦΕΚ 210Α) «Περί Γ.Ο.Κ.». 

8) Τις διατάξεις του Π.Δ/τος 183/1986' (ΦΕΚ 70Α) «Έγκριση 
τροποποιήσεων και καθορισμός όρων και περιορισμών δόμησης από 
τους Νομάρχες και ειδικότερα το άρθρο 1 παρ. Β. 

9) Την 127/89 απόφαση του Δημοτικού συμβουλίου Κιλκίς. 

10) Την δημοσίευση των τροποποιήσεων καθώς και τα αποδεικτικά 
ατομικής επίδοσης στους ενδιαφερομένους. 

11) Το 5415/20.9.89 έγγραφο του Δήμου Κιλκίς με το οποίο πι¬ 
στοποιείται ότι δεν έχουν υποβληθεί ενστάσεις. 

12) Το πρακτικό 10 της 20.10.89 του ΣΧΟΠ ν. Κιλκίς όπου συμ¬ 
φωνεί ομόφωνα, αποφασίζουμε: 

Εγκρίνουμε την τροποποίηση στο Ο.Τ. 102 της πόλης Κιλκίς με την 
δημιουργία πεζοδρόμου πλάτους 4 μέτρων που ενώνει τις οδούς 15 
Μαρτύρων και Παπακυριαζή καθώς και την δημιουργία προκηπίων 
πλάτους 3 μέτρων στις οδούς 15 Μαρτύρων, στο βορειοανατολικό 
τμήμα της οδού Παπακυριαζή, καθώς και στο δυτικό τμήμα του πεζο¬ 
δρόμου, όπως φαίνεται αναλυτικά στο συνημμένο διάγραμμα. 

Κιλκίς, 10 Νοεμβρίου 1989 
Ο Νομάρχης 
I. ΕΜΜΑΝΟΥΗΛΙΔΗΣ 

-♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

(14) 

Διόρθωση σφάλματος στην ΔΠ/ΠΜ/οικ./32189/29.5.89 από¬ 
φαση Νομάρχη Θεσ/νίκης, για τροποποίηση του ρυμοτομικού σχεδίου 
Θεσ/νίκης, με τον χαρακτηρισμό τμήματος της οδού Εδμόνδου Ροστάν 
που περιλαμβάνεται μεταξύ των οδών 28ης Οκτωβρίου και Μιαούλη 
σαν πεζόδρομου, η οποία δημοσιεύθηκε στο ΦΕΚ 462/Δ/30.6.89, γί¬ 
νεται η εξής διόρθωση σφάλματος: Αντί του εσφαλμένου αρ. πρωτ. ΔΠ/ 
ΠΜ/39242/2158/87 απόφασης Νομάρχη Θεσσαλονίκης, τίθεται το 
ορθόν: ΔΠ/ΠΜ/οικ./32189/29 Μαΐου 1989. 


(Από τη Ν. Θεσσαλονίκης) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


'Διεύθυνση 

Καποδιστρίου 34 ' 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΊΓαχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμη.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

·) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















